                                                  GRAD OSIJEK

JAVNI NATJEČAJ
ZA PRIJAM U SLUŽBU U UPRAVNI ODJEL ZA PROSTORNO UREĐENJE, GRADITELJSTVO I ZAŠTITU OKOLIŠA, NA RADNA MJESTA:
1. SAVJETNIK 1. U ODSJEKU ZA PROVEDBU DOKUMENATA PROSTORNOG UREĐENJA I GRADNJE
2. VIŠI STRUČNI SURADNIK U ODSJEKU ZA PROVEDBU DOKUMENATA PROSTORNOG UREĐENJA I GRADNJE, PODODSJEK ZA GRADNJU
3. VIŠI STRUČNI SURADNIK - ODSJEK ZA PROVEDBU DOKUMENATA PROSTORNOG UREĐENJA I GRADNJE, PODODSJEK ZA OZAKONJENJE

KLASA: 112-01/23-01/13
URBROJ: 2158-1-23-9
Osijek, 10. svibnja 2023.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) pročelnica Upravnog odjela za prostorno uređenje, graditeljstvo i zaštitu okoliša Grada Osijeka raspisala je Javni natječaj za prijam u službu na neodređeno vrijeme, koji je objavljen na stranicama Narodnih novina br. 50/2023. od 10. svibnja 2023. za radno mjesto:

1. SAVJETNIK 1. 	
· u Upravnom odjelu za prostorno uređenje, graditeljstvo i zaštitu okoliša Grada Osijeka, 
Odsjek za provedbu dokumenata prostornog uređenja i gradnje
· 1 izvršitelj/ica na neodređeno vrijeme 

OPIS POSLOVA:

Vodi upravni postupak i rješava složene upravne predmete iz nadležnosti Odsjeka kao što su postupci donošenja građevinskih dozvola, izmjene i dopune građevinskih dozvola, lokacijskih dozvola, izmjene i dopune lokacijskih dozvola, uporabnih dozvola, uporabnih dozvola za određene građevine, potvrde o dostavi završnog izvješća, rješenja o utvrđivanju građevne čestice, dozvola za promjenu namjene i uporabu građevine te druge predmete kao što su obavijest o posebnim uvjetima, obavijest o posebnim uvjetima za izradu glavnog projekta i drugo iz nadležnosti Odsjeka. Zadužen za statistiku koja se dostavlja Državnom zavodu za statistiku. Prati zakonsku regulativu iz nadležnosti Odsjeka. Obavlja i druge poslove iz svoje nadležnosti po nalogu pročelnika i pomoćnika pročelnika.

Podaci o plaći:
[bookmark: _Hlk120109142] 
	Plaća za navedeno radno mjesto utvrđuje se umnoškom koeficijenta složenosti poslova koji za ovo radno mjesto iznosi 2,61 i osnovice koja iznosi 585,37 eura (4.410,46 kuna), uvećan za 0,5 % za svaku navršenu godinu radnog staža.




2. VIŠI STRUČNI SURADNIK 	
· u Upravnom odjelu za prostorno uređenje, graditeljstvo i zaštitu okoliša Grada Osijeka, 
Odsjek za provedbu dokumenata prostornog uređenja i gradnje, Pododsjek za gradnju
· 1 izvršitelj/ica na neodređeno vrijeme 

OPIS POSLOVA:

Vodi upravni postupak i rješava složene upravne predmete iz nadležnosti Pododsjeka kao što su postupci donošenja građevinskih dozvola, izmjene i dopune građevinskih dozvola, lokacijskih dozvole, izmjene i dopune lokacijskih dozvole, uporabne dozvole, uporabne dozvole za određene građevine, rješenja o izvedenom stanju, rješenja o utvrđivanju građevne čestice, dozvola za promjenu namjene i uporabu građevine te druge predmete kao što su obavijest o posebnim uvjetima, obavijest o posebnim uvjetima za izradu glavnog projekta i drugo iz nadležnosti Pododsjeka. Vodi neupravne postupke izdavanja potvrda parcelacijskog elaborata i potvrda o uspostavi samostalnih uporabnih cjelina. Zadužen za statistiku koja se dostavlja Državnom zavodu za statistiku. Prati zakonsku regulativu iz nadležnosti Pododsjeka. Obavlja i druge poslove iz svoje nadležnosti po nalogu rukovodećeg službenika.


Podaci o plaći:
 
	Plaća za navedeno radno mjesto utvrđuje se umnoškom koeficijenta složenosti poslova koji za ovo radno mjesto iznosi 2,08 i osnovice koja iznosi 585,37 eura (4.410,46 kuna), uvećan za 0,5 % za svaku navršenu godinu radnog staža.



3. VIŠI STRUČNI SURADNIK 	
· u Upravnom odjelu za prostorno uređenje, graditeljstvo i zaštitu okoliša Grada Osijeka, 
Odsjek za provedbu dokumenata prostornog uređenja i gradnje, Pododsjek za ozakonjenje
· 2 izvršitelja/ice na neodređeno vrijeme 

OPIS POSLOVA:

Vodi upravni postupak i rješava složene upravne predmete iz nadležnosti Pododsjeka. Vodi neupravne postupke izdavanja potvrda parcelacijskog elaborata i potvrda o uspostavi samostalnih uporabnih cjelina. Zadužen je za statistiku koja se dostavlja Državnom zavodu za statistiku. Prati zakonsku regulativu iz nadležnosti Pododsjeka. Obavlja i druge poslove iz svoje nadležnosti po nalogu rukovodećeg službenika.

Podaci o plaći:
 
	Plaća za navedeno radno mjesto utvrđuje se umnoškom koeficijenta složenosti poslova koji za ovo radno mjesto iznosi 2,08 i osnovice koja iznosi 585,37 eura (4.410,46 kuna), uvećan za 0,5 % za svaku navršenu godinu radnog staža.
OBAVIJESTI I UPUTE:
	
Način obavljanja prethodne provjere znanja i sposobnosti te područja i izvori za pripremanje kandidata za provjeru 

Prethodna provjera znanja obavit će se pisanim testiranjem.
Poznavanje rada na računalu (MS Office paket) utvrdit će se pisanim testiranjem.

Pravni izvori provjere znanja:

1.	Zakon o gradnji (Narodne novine broj  153/13, 20/17, 39/19 i 125/19),
2.	Zakon o prostornom uređenju (Narodne novine broj 153/13, 65/17, 114/18, 39/19 i 98/19),
3.	Zakon o postupanju s nezakonito izgrađenim zgradama (Narodne novine broj 86/12, 143/13, 65/17 i 14/19),
4.	Zakon o općem upravnom postupku (Narodne novine broj 47/09 i 110/21) i
5.	Zakon o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20).

Smatra se da je kandidat koji nije pristupio prethodnoj provjeri znanja povukao prijavu na javni natječaj.
Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.
Vrijeme održavanja prethodne provjere znanja kandidata bit će objavljeno na ovoj web stranici te na oglasnoj ploči Grada Osijeka, najkasnije pet dana prije održavanja provjere.

U nastavku slijedi tekst javnog natječaja.

GRAD OSIJEK

Upravni odjel za prostorno uređenje, graditeljstvo i zaštitu okoliša



KLASA: 112-01/23-01/13
URBROJ: 2158-1-17/1-23-7
Osijek, 8. svibnja 2023. 

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) pročelnica Upravnog odjela za prostorno uređenje, graditeljstvo i zaštitu okoliša Grada Osijeka, raspisuje

JAVNI NATJEČAJ

za prijam u službu u Upravni odjel za prostorno uređenje, graditeljstvo i zaštitu okoliša Grada Osijeka, na radna mjesta:

1. Savjetnik 1.  – Odsjek za provedbu dokumenata prostornog uređenja i gradnje – jedan (1) izvršitelj na neodređeno vrijeme

2. Viši stručni suradnik – Odsjek za provedbu dokumenata prostornog uređenja i gradnje, Pododsjek za gradnju – jedan (1)  izvršitelj na neodređeno vrijeme

3. Viši stručni suradnik - Odsjek za provedbu dokumenata prostornog uređenja i gradnje, Pododsjek za ozakonjenje – dva (2) izvršitelja na neodređeno vrijeme
Opći uvjeti za prijam u službu:
· punoljetnost,
· hrvatsko državljanstvo,
· zdravstvena sposobnost za obavljanje poslova radnog mjesta na koje se prima.
 
Pored općih uvjeta za prijam u službu kandidati moraju ispunjavati i sljedeće posebne uvjete:

Za radno mjesto pod brojem 1. 
· magistar inženjer arhitekture, građevinarstva/stručni specijalist građevinarstva
· najmanje tri godine radnog iskustva na odgovarajućim poslovima
· položen državni ispit II. razine i
· poznavanje rada na računalu.



[bookmark: _Hlk113273898][bookmark: _Hlk134186948]Za radno mjesto pod brojem 2.
· magistar inženjer arhitekture, građevinarstva /stručni specijalist građevinarstva
· najmanje jedna godina radnog iskustva na odgovarajućim poslovima
· položen vozački ispit za vozača „B“ kategorije 
· položen državni ispit II. razine i 
· poznavanje rada na računalu.
	

Za radno mjesto pod brojem 3.
· magistar inženjer arhitekture, građevinarstva/stručni specijalist građevinarstva
· najmanje jedna godina radnog iskustva na odgovarajućim poslovima
· položen vozački ispit za vozača „B“ kategorije
· položen državni ispit II. razine i 
· poznavanje rada na računalu.		
Izrazi koji se, u ovom javnom natječaju, koriste u muškom rodu neutralni su i odnose se jednako na muški i ženski rod.

Služba se zasniva na neodređeno vrijeme uz obvezni probni rad od tri mjeseca.

Radnim iskustvom na odgovarajućim poslovima smatra se radno iskustvo ostvareno na poslovima odgovarajuće stručne spreme i struke.
	Na javni natječaj se mogu javiti osobe oba spola. 
Na javni natječaj se mogu prijaviti i osobe koje nemaju položen državni ispit odgovarajuće razine, pod uvjetom da ga polože u zakonskom roku.
Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.
	S kandidatima koji udovoljavaju formalnim uvjetima javnog natječaja bit će provedena prethodna provjera znanja i sposobnosti.  
Ako kandidat ne pristupi prethodnoj provjeri znanja i sposobnosti, smatra se da je povukao prijavu na javni natječaj.
		U prijavi na javni natječaj navode se osobni podaci podnositelja prijave (ime i prezime, adresa stanovanja, kontakt telefon ili mobitel, adresa elektroničke pošte), naziv radnog mjesta i upravnog odjela na koje se prijavljuje.
Prijavu je potrebno vlastoručno potpisati.
Uz prijavu na javni natječaj kandidati su dužni priložiti:
· životopis
· dokaz o hrvatskom državljanstvu, odnosno za osobe sa stranim državljanstvom ili osobe bez državljanstva, dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose
· dokaz o stručnoj spremi (preslika diplome)
· dokaz o radnom iskustvu na odgovarajućim poslovima u trajanju od najmanje tri godine za radno mjesto br. 1 te u trajanju od najmanje jedne godine za radna mjesta br. 2 i 3. (potrebno je dostaviti dokumente navedene u točkama a) i b))
1. elektronički zapis o radno pravnom statusu (e-radna knjižica) preuzet iz sustava e-građani ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje
1.  presliku ugovora o radu ili rješenja o rasporedu ili potvrdu poslodavca (svi navedeni  dokumenti moraju sadržavati vrstu poslova koju je obavljao, vrstu stručne spreme tih  poslova i vremenska razdoblja u kojima je kandidat obavljao navedene poslove, a koja  su evidentirana u matičnoj evidenciji Hrvatskog zavoda za mirovinsko osiguranje)
· dokaz o položenom državnom ispitu II. razine, ako ga posjeduje
· uvjerenje da se protiv kandidata ne vodi kazneni postupak ne starije od tri mjeseca od dana objave ovog javnog natječaja 
· vlastoručno potpisanu izjavu kandidata o nepostojanju zapreka za prijam u službu (obrazac u prilogu ovog natječaja na web-stranici Grada Osijeka) 
· dokaz o poznavanju rada na računalu (svjedodžba, potvrda ili izjava o poznavanju rada na računalu)
· dokaz o položenom vozačkom ispitu za vozača „B“ kategorije za radna mjesta br. 2 i 3. 

            U službu ne mogu biti primljene osobe za koje postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19).

	  Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu.
	Isprave se prilažu u neovjerenoj preslici, a prije izbora kandidata predočit će se u izvorniku.	
[bookmark: _Hlk81303584][bookmark: _Hlk81299630]	Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na javni natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.
	Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21) je: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
          Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21) je:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

	Osoba koja se poziva na pravo prednosti pri zapošljavanju u skladu s člankom 22. Ustavnog zakona  o  pravima  nacionalnih  manjina („Narodne novine“ br. 155/02, 47/10, 80/10, 93/11 i 93/11) uz prijavu na javni natječaj,  pored  dokaza  o  ispunjavanju  traženih uvjeta, nije dužna dokazivati svoj status pripadnika nacionalne manjine.
	Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).
	Urednom prijavom smatra se prijava koja sadrži sve podatke i priloge navedene u javnom natječaju.
	Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.

	Prijava na javni natječaj podnosi se u zatvorenoj omotnici, u roku 8 dana od objave javnog natječaja u Narodnim novinama, s obveznom naznakom  upravnog odjela, odsjeka i pododsjeka, naziva radnog mjesta na koje se podnositelj prijave prijavljuje i s naznakom: „NE OTVARATI“ , na adresu: 
	Grad Osijek, Povjerenstvo za provedbu javnog natječaja
	Franje Kuhača 9 
	31000 Osijek

	Prijave se mogu dostaviti i u Pisarnicu Grada Osijeka, Franje Kuhača 9, Osijek.
	U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog javnog natječaja.
	Na web-stranici Grada Osijeka, www.osijek.hr naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.
	Na istoj web-stranici te na oglasnoj ploči Grada Osijeka objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.
	O rezultatima javnog natječaja kandidati će biti obaviješteni u zakonskom roku.



PROČELNICA

	      Nataša Bošnjak, dipl. ing. arh

